CELEX: 62022TN0322
Language: sk
Date: 2022-05-30 00:00:00
Title: Vec T-322/22: Žaloba podaná 30. mája 2022 – Unsa Énergie/Komisia

25.7.2022   
            
            
               SK
            
            
               Úradný vestník Európskej únie
            
            
               C 284/51
            
         
      Žaloba podaná 30. mája 2022 – Unsa Énergie/Komisia
      (Vec T-322/22)
      (2022/C 284/70)
      Jazyk konania: francúzština
      
         Účastníci konania
      
      
         Žalobkyňa: Unsa Énergie (Bagnolet, Francúzsko) (v zastúpení: M.-P. Ogel, advokátka)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil list Európskej komisie COMP B.2/NP/mm *comp(2022)2975325 z 8. apríla 2022, ktorým Komisia zamietla sťažnosť ako neprípustnú,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvá žalobný dôvod je založený na porušení článku 1 písm. h) nariadenia 2015/1589 (1) z dôvodu, že Komisia konala v rozpore s pojmom zainteresovaná strana. Žalobkyňa tvrdí, že Komisia nezohľadnila judikatúru, podľa ktorej postavenie zainteresovanej strany by mohlo byť priznané odborovej organizácii, ak sa preukáže, že poskytnutím štátnej pomoci by mohli byť dotknuté jej záujmy.
               
            
                  2.
               
               
                  Druhý žalobný dôvod je založený na porušení článku 24 nariadenia 2015/1589 a článku 47 Charty základných práv Európskej únie. Podľa žalobkyne Komisia opomenula preskúmať jej sťažnosť a nepožiadala ju o spresnenia týkajúce sa tejto sťažnosti, a to v rozpore s článkom 24 nariadenia 2015/1589, ktorý zainteresovaným stranám priznáva rôzne práva.
               
            
         (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).